Bredo Greve (regissør)

**Bredo Greve** (født 1939) er en norsk filmregissør som i hovedsak har lagd kortfilmer.  

Han tilhører Greve-slekten og er sønn av psykiater Jan Greve og bror til skuespiller Ulrikke Greve. 

## Bakgrunn
Han vokste opp på St. Hanshaugen i Oslo og ble oppdratt som katolikk. Greve er utdannet cand.mag ved Universitetet i Oslo. I studietiden ble han gradvis mer filminteressert. Han var med å bygge opp Studentersamfunnets Filmutvalg og Oslo Filmklubb. Inspirert av Arnljot Berg og Erik Pierstorff bestemte Greve seg for å satse på filmen. Han jobbet på flere av filmene til Nils R. Müller, blant annet som klippeassistent på *Equilibrium* (1965) og rekvisitør på *[[Broder Gabrielsen]]* (1966).

## Karriere
Greve gjorde seg først bemerket på 1960- og 1970-tallet med en rekke kortfilmer, blant annet den satiriske *[[Operasjon Blodsprøyt]]* (1966) med lyrikeren Jan Erik Vold i hovedrollen, og *Den fine pelskåpa di* (1977), en protestfilm mot utnyttelsen av dyr i pelsbransjen.

Greves kortfilmer vekket oppsikt, og ble mye brukt i filmklubbsammenheng, særlig populære var filmene på Club 7s filmforum, Film7. I ettertid er han er beskrevet som «en av våre mest profilerte kortfilmregissører på 1960- 1970-tallet med sine lavbudsjettfilmer av særdeles provokatorisk karakter, dog alltid med humor og en viss ironisk distanse».

Som uttalt anarkist skilte Bredo Greve seg ut ideologisk, i forhold til konsensus innen det norske filmmiljøet på 1960- og 1970-tallet. Og til forskjell fra det øvrige anarkistmiljøet, hovedsakelig bestående av filmduoen Wam & Vennerød, Gateavisa-miljøet og Hjelmsgate 3-kollektivet, kjennetegnes Greves produksjoner i sterkere grad av fremtidspessimisme.

Han spillefilmdebuterte i 1976 med den kontroversielle *[[Heksene fra den forstenede skog]]*, en anarkistisk fabel med røtter i en mytisk fortid som ble nektet vist på flere kinoer. I 1978 kom han med den halvdokumentariske lavbudsjettfilmen *[[Filmens vidunderlige verden]]*, som var en løst strukturert og selvironisk filmessay som blant var annet basert på en hendelse fra Hønefoss i 1976, der kinosjefen hadde nektet oppsetning av hans forrige film, basert på at den undergravde «eiendomsretten og kristendommen». Konflikten mellom demonstranter og kraftutbyggere ved Alta-elven var utgangspunktet for *[[La elva leve!]]* i 1980. Filmen var en delvis dokumentarisk og delvis fiktiv filmreportasje. 

Greve opptrådte ofte i sine egne filmer som skuespiller. På 1970-tallet hadde han flere mindre biroller i norske filmer, blant annet i flere av filmduoen Wam & Vennerøds produksjoner.

## Filmografi
### Kortfilmer
* 1966 *[[Operasjon Blodsprøyt]]*
*  *[[Solfesten (film)|Solfesten]]*
*  *[[Du og jeg og vi to]]*
*  *[[Måkene]]*
*  *[[Vi er alle broilere]]*
* 1972 *[[Barn og idrett]]*
* 1972 *[[Samfunn og idrett]]*
*  *[[Rädda vår miljö]]*
*  *[[Jucan- asfaltjungelens sønn]]*
*  *[[Filmundervisning]]*
*  *[[Tilfellet Laisa]]*
*  *[[Samen som kom til kongen]]*

### Spillefilmer
*  *[[Heksene fra den forstenede skog]]*
*  *[[La elva leve!]]*

### Dokumentarfilmer
*  *[[Den fine pelskåpa di]]*
*  *[[Filmens vidundelige verden]]*

### Annet filmarbeid
* 1965 *[[Equilibrium - Det er meg du skal elske]]* (Regiassistent)
* 1966 *[[Broder Gabrielsen]]* (Rekvisitør)
* 1973 *[[Fem døgn i august]]* (Skuespiller)
* 1976 *[[Lasse & Geir]]* (Skuespiller)
* 2014 *[[Bredo Greve - filmrebell]]* (Seg selv)

## Premier
* 1965 Statens arbeidsstipend på kroner 10&nbsp;000

## Referanser


## Litteratur
* Gulbrandsen, Tom (2000): ''Filmens vidunderlige verden : en filmteoretisk diskusjon og en narrativ analyse av en norsk spillefilm''. Oslo : Universitetet
* 
* Greve, Bredo (1976): *I fengsel. Dagbok fra Mashad, Iran*. Oslo : Alternativ bokklubb

## Eksterne lenker
* 
* Heksesabbat på Kunsthall Oslo: Bredo Greves Heksene fra den forstenede skog (1976)
* Bredo Greve bonanza!